open-index/open-wikipedia-markdown huggingface dataset:
Nokia 3710 fold

**Nokia 3710 fold** on Nokian valmistama matkapuhelin. Puhelin julkaistiin kesäkuussa 2009 ja se tuli markkinoille saman vuoden joulukuussa.

## Ominaisuudet
Puhelimessa 2,2 tuuman 240 × 320 pikselin TFT-näyttö 16 miljoonalla värillä, 3 megapikselin kamera, 860 milliampeeritunnin irrotettava akku ja 70 megatavua sisäistä tallennustilaa. Puhelin pystyi olemaan täydellä akulla valmiustilassa 288 tuntia, 2G-puhelussa neljä tuntia, ja se pystyy soittamaan musiikkia 24 tuntia. Käyttöjärjestelmä on Nokia S40. Puhelimessa on Bluetooth, mutta ei WLAN-tukea.

## Lähteet
Pyhän Luukkaan kirkko (Hodnet)

**Pyhän Luukkaan kirkko** () on kyläkirkko Hodnetissa, Shropshiressä, Englannissa. Se on ollut Grade I -suojelukohde vuodesta 1959.

Pohjoinen kappeli on rakennettu 1870 ja se on mahdollisesti Anthony Salvinin suunnittelema.

## Lähteet
Blackout (Dropkick Murphysin albumi)

**Blackout** on yhdysvaltalaisen punk rock -yhtye Dropkick Murphysin neljäs studioalbumi, joka julkaistiin vuonna 2003.

## Kappaleet
#
#
#
#
#
#
#
#
#
#
#
#
#
#

## Arvostelut
* Soundi: 

## Aiheesta muualla
* ''Blackout'' discogs.com -sivustolla

## Lähteet
Sivukivi

**Sivukivi** on louhinnassa kiveä, joka joudutaan poistamaan varsinaisen malmin tai käyttökiven saavuttamiseksi ja hyödyntämiseksi.

## Malmikiven louhinta
Sivukiveä syntyy sekä avolouhoksissa että maanalaisissa kaivoksissa. Avolouhinnassa sivukiveä voidaan joutua louhimaan ja siirtämään jopa moninkertaisesti enemmän kuin varsinaista malmia, koska louhosta on laajennettava syvemmälle mentäessä.

Maanalaisessa louhinnassa kaivoskuilut ja -käytävät pyritään tekemään ensi sijassa sivukiveen, jolloin sivukiven osuus jää yleensä alle puoleen louhittavan malmin määrästä. Sivukiveä ei tällöin yleensä kuljeteta maanpinnalle, vaan se käytetään tyhjäksi louhittujen tilojen täyteaineeksi.

## Kivilouhokset
Luonnonkiveä louhittaessa sivukivi on yleensä samaa ainesta kuin varsinainen tuote, mutta ei täytä vaadittavia laatuvaatimuksia. Sivukiveksi jäävät myös pienet sirpaleet ja kivet, jotka ovat liian pieniä jatkojalostukseen. Tässä sivukivessä ei ole haitallisia aineita, eikä se aiheuta vaaraa ympäristölleen. 

## Sivukiven varastointi ja käyttö
Louhinnassa syntyvä sivukivi varastoidaan kaivosalueella tarkoitukseen varatulle läjitysalueelle. Riippuen sivukiven laadusta sitä voidaan käyttää joko sellaisenaan tai mekaanisesti jatkojalostettuna sekä kaivosalueella että sen ulkopuolella, esim. murskeena, aallonmurtajien, patojen ja muiden vesirakennuskohteiden raaka-aineena jne. 

Metallien louhinnassa syntyvä sivukivi sisältää usein pieniä määriä malmia, esim. sulfidimineraaleja kuten kuparikiisu, rikkikiisu, kobolttihohde ym. Tästä voi aiheutua ympäristölle haitallisia päästöjä, minkä takia sivukivi ja rikastushiekka luetaan kaivannaisjätteeksi.

## Katso myös
* Rikastushiekka
* Kuona

## Lähteet
Islanti kesäolympialaisissa 2020

**[[Islanti]]** osallistui **[[Kesäolympialaiset 2020|Tokion kesäolympialaisiin 2020]]**, jotka järjestettiin vuonna 2021. Islantilaisurheilijat ovat saavuttaneet yhden paikan yhdessä lajissa (tilanne 6. syyskuuta 2019). 

## Mitalistit
*Ei mitalisteja*

## Joukkue

### Uinti

Islantilaisista uimareista Anton Sveinn McKee on rikkonut olympialaisten A-rajan 200 metrin rintauinnissa.

## Lähteet
Sotahistoriallinen museo

**Sotahistoriallinen museo** on erikoistunut museo, joka kertoo sotatapahtumista usein tietyn valtion tai kansallisuuden näkökulmasta.

## Suomessa

Suomen Puolustusvoimien keskusmuseona toimii Sotamuseo. Sen yhteistyömuseoita ovat:
* Forum Marinum
* Ilmatorjuntamuseo
* Jalkaväkimuseo
* Suomen Ilmavoimamuseo
* Mobilia
* Museo Militaria
* Panssarimuseo
* Sotilaslääketieteen museo

Lisäksi monissa muissa museoissa ja kohteissa on sotiin liittyvää aineistoa tai näyttelyjä.

## Muissa maissa

Muiden maiden merkittäviä museoita:
* Imperial War Museum (Iso-Britannia)
* Sotamuseo (Ateena) (Ateena)
* Musée de l’Armée (Pariisi)
* Musée Royal de l’Armée (Bryssel)
* Karjalan kannaksen sotamuseo (Viipuri)
* Asevoimien keskusmuseo (Moskova)
* Suuren isänmaallisen sodan keskusmuseo (Moskova)

## Katso myös
* Sotahistoria
* Suomen sotahistorialliset museot

## Lähteet
* 

### Viitteet

## Aiheesta muualla

* Suomen Sotahistoriallinen Seura: Sotahistorialliset kohteet
* Salatut museot: Suomessa sotahistoriallisten museoiden kattaus on komea ja monipuolinen
* Tammenlehvän Perinneliitto: Sotahistorialliset museot ja perinnetilat
Liikennemuseo

**Liikennemuseo** on liikenteeseen keskittyvä museo, joka erikoistuneempi tapaus tieteen ja tekniikan museosta.
Näistä erikoistuneempia ovat muun muassa auto-, ilmailu-, merenkulku-, moottoripyörä-, rautatie- ja traktorimuseot.

## Museoita
* Auto & Technik Museum Sinsheim (Saksa)
* London Transport Museum (Britannia)
* Museo dei trasporti Ogliari (Italia)
* Mobilia (Suomi)
* National Motor Museum (Britannia)
* Sveitsin liikennemuseo (Sveitsi)

## Lähteet
Konsta Piironen

**Konsta Piironen** (s. 24. syyskuuta 1996 Joensuu) on suomalainen pesäpalloilija, joka edustaa Joensuun Mailaa. Sisäpelissä hän pelaa kärkietenijän tai kärjen vaihtajan roolissa ja ulkokentällä kolmoskopparina.

Piironen on koko uransa ajan edustanut kasvattajaseuraansa Joensuun Mailaa, jonka edustusjoukkueessa hän debytoi kaudella 2016. Kolmen ensimmäisen kautensa aikana Piironen pelasi lähinnä etenijäjokerina eikä saanut juurikaan ulkopelivastuuta, mutta kaudella 2019 hän siirtyi joukkueensa kärkietenijäksi ja kolmoskoppariksi ulkokentälle.

Superpesiksessä Piironen on pelannut 172 runkosarjaottelua tehoin 4+5 lyötyä juoksua, 212 tuotua juoksua ja 637 kärkilyöntipistettä. SM-kultaa hän on voittanut kahdesti (2018, 2019) ja SM-pronssia kolmesti (2016, 2017, 2022). Itä–Länsi-otteluun hänet valittiin ensimmäistä kertaa kaudella 2022, toista kertaa kaudella 2023. ja kolmatta kertaa kaudella 2024.

Piironen opiskelee luokanopettajaksi.

## Lähteet
Reino Kurppa

**Reino Olavi Kurppa** (1. elokuuta 1915 Kanneljärvi – 17. tammikuuta 1979 Helsinki ) oli yli-insinööri, joka toimi kaivosjohtajana ja Outokumpu-yhtiön kaivostoiminnan johtajana.

## Henkilöhistoria
Reino Kurpan vanhemmat olivat liikemies Ville Kurppa ja Ulla Nylander ja puoliso vuodesta 1942 Ines Katarina Autio. Kurppa tuli ylioppilaaksi 1934 ja valmistui diplomi-insinööriksi ensin Teknillisen korkeakoulun maanmittausosastolta 1942 ja sitten vuoriosastolta 1948. Kolosjoen kaivoksen geodeettina Kurppa toimi 1941–1945. Hän oli Outokummun kaivoksen kaivosinsinööri 1945–1953 ja kaivoksen johtaja 1969–1973, Ylöjärven kaivoksen isännöitsijä 1953–1959 ja Pyhäsalmen kaivoksen johtaja 1959–1969. Outokumpu-yhtiön kaivostoiminnan johtaja ja johtokunnan jäsen Kurppa oli 1973–1976. Sotilasarvoltaan hän oli reservin insinöörikapteeni (1963).

## Lähteet

## Aiheesta muualla
* *Reino Kurppa 1915–1979* aikakauskirjassa Geologi 31(1979): 2, s. 34.
Phitsanulok (provinssi)

**Phitsanulokin provinssi** () on yksi Thaimaan provinsseista (*changwat*) maan pohjoisosassa. Sen naapuriprovinsseja ovat Phichit, Phetchabun, Uttaradit, Sukhothai, Loei ja Laos. Provinssin pinta-ala on 10&nbsp;816 neliökilometriä ja siellä on arviolta 866&nbsp;891 asukasta (vuonna 2017).

## Aluejako

Provinssi jakautuu 9 piiriin (*[[amphoe]]*), jotka edelleen jakautuvat  76 alapiiriin (*[[tambon]]*) ja 1,052 kylään (*[[muban]]*).

## Lähteet

## Aiheesta muualla
Udon Thani (provinssi)

**Udon Thani** () on provinssi Isanin alueella Thaimaan koillisosassa. Provinssin pinta-ala on 11&nbsp;730&nbsp;km² ja asukasluku 1&nbsp;572&nbsp;30 (2010). Alueen hallinnollinen keskus on Udon Thani.

## Lähteet

## Aiheesta muualla
Suphanburi (provinssi)

**Suphanburi provinssi** () on yksi Thaimaan provinsseista (*changwat*). Se sijaitsee maan keskiosassa Bangkokin pohjoispuolella. Provinssin pinta-ala on 5,358 neliökilometriä ja siellä on arviolta 849&nbsp;053 asukasta (vuonna 2014).

## Aluejako

Provinssi on jaettu 10 piiriin (*[[amphoe]]*). Piirit on jaettu 110 kunnaksi (*[[tambon]]*) ja 977 kyläksi.

## Lähteet

## Aiheesta muualla
Kirjat Ono

**Kirjat Ono** () on kaupunki Israelissa Tel Avivin hallintoalueella. Kaupunki on perustettu vuonna 1939 ja sen asukasluku oli vuoden 2018 lopussa 39&nbsp;986.

## Maantiede

Kirjat Ono sijaitsee Israelin keskiosassa. Noin kahdeksan kilometriä Kirjat Onosta länteen sijaitsee Tel Avivin kaupunki.

## Historia
Kirjat Ono perustettiin vuonna 1939 ja se tunnettiin alun perin nimellä Kefar Ono. Ono on historiallinen kaupunki, joka sijaitsi mahdollisesti muutaman kilometrin päässä nykyisestä kaupungista etelään. Sen ensimmäiset asukkaat olivat juutalaisia siirtolaisia eri Euroopan maista, sekä paikallisia beduiineja. Paikalle alettiin myöhemmin asuttaa maahan laittomasti saapuneita juutalaisia siirtolaisia. Hallinnollisesti Kirjat Onosta tuli oma kaupunkinsa vuonna 1992.

## Väestö
Kirjat Onon asukasluku oli vuoden 2018 lopussa 39&nbsp;986. Vuonna 1948 paikan asukasluku oli 377, vuonna 1951 6&nbsp;530, vuonna 1969 14&nbsp;200 ja vuonna 2002 23&nbsp;900.

## Lähteet

## Aiheesta muualla
Scotch (yhtye)

**Scotch (yhtye)** oli 1982-1987 toiminut italodiskoa ja syntikkapoppia esittänyt ryhmä. Yhtye teki alussa itsensä tunnetuksi vuoden 1983 kappaleellaan *Penguins Invasion*.
Muita yhtyeen tunnettuja kappaleita ovat *Take Me Up*, *Disco Band*, *Mirage*, *Delirio Mind*,*Plus Plus* ja *Money Runner*. 
Vuoden "Disco Band" oli iso hittivuonna 1984 Saksassa. Yhtyeen parhaiten menestynyt biisi lienee ollut *Mirage*, joka nousi Ruotsissa 2. sijalle ja Saksassa 5. sijalle.

## Albumit
* 1985 *Evolution*
* 1987 *Pictures of Old Days*

## Singlet
* 1983: "Penguins' Invasion"
* 1983: "Penguins' Invasion" (Vocal)
* 1984: "Disco Band" – #28 Italy, #3 Germany, #20 Sweden, #4 Switzerland, #4 Portugal
* 1984: "Disco Band" (Remix)
* 1984: "Take Me Up"/"Man in the Man" – #19 Germany, #11 Portugal
* 1985: "Delirio Mind" – #6 Germany, #5 Sweden, #19 Switzerland
* 1985: "Delirio Mind" (Remix)/"Take Me Up" (Remix)
* 1986: "Mirage"/"Amor por Victoria" – #19 Italy, #56 Germany, #2 Sweden
* 1986: "Money Runner" – #12 Sweden
* 1987: "Pictures" – #16 Sweden
* 1987: "Man to Man"

## Aiheesta muualla
*[ https://www.discogs.com/artist/19774-Scotch Scotchin diskografia]

## Lähteet
Ehtolause

**Ehtolause** on ohjelmoinnissa lause, joka toimii vuonohjauksena. Ilman ehtolausetta ohjelman suoritus etenee lause lauseelta ensimmäisestä viimeiseen.

Ehtolause on C-kielen kaltaisissa kielissä muotoa:

```c
if (ehto) 
    lause;
```

Ehdon on oltava totuusarvoinen lause tai lauseke eli looginen lauseke. Funktionaalinen ohjelmointi eroaa ehdollisuuden ilmaisussa imperatiivisen ohjelmoinnin tavasta (ehdolliset lausekkeet ehdollisten lauseiden sijaan).

Ehtolauseet ilmaistaan usein `if-else` -rakenteella tai `switch-case` -rakenteella.

Kielissä, joissa ei ole totuusarvoista tietotyyppiä (`boolean`) ehto arvioidaan kokonaisluvuilla 0 (epätosi) ja 1 (tosi).

## Lähteet
Bourne shell

**Bourne shell** (Bourne-komentotulkki, `sh`) on Stephen Bournen kehittämä komentotulkki UNIX-käyttöjärjestelmälle. 
Bourne on kehittänyt komentotulkin Bell Labsissa.

Unix-käyttöjärjestelmän alkuperäisen sh-komentotulkin oli kehittänyt Ken Thompson. Thompsonin tulkki oli yksinkertainen mutta liian rajoittunut kun käyttöjärjestelmää käytettiin sovelluskehitykseen. Useat ihmiset toivoivat komentotulkilta ohjelmointiominaisuuksia kuten muuttujia ja vuonohjausta. Pääongelmana oli suunnitella komentotulkki täysin ohjelmoitavalle komentokielelle. Tulkin piti myös tukea olemassa olevaa interaktiivista käyttöä, jossa tulkki käsittelee ja suorittaa käyttäjien syöttämiä komentoja. Bourne lisäsi tulkkiin `if` ja `for` -lauseet ja eliminoi `goto`-lauseen. Tulkin komentokieli käyttää ALGOLin kaltaista syntaksia.

Bell Labsissa oli kehitetty samaan aikaan myös muita komentotulkkeja samoihin ongelmiin. Bourne käytti aikaa komentotulkin suorituskyvyn parantamiseen ja vähitellen vakuutti vaihtamaan siihen. Suorituskykyä rajoittava tekijä oli Unixin `fork` ja `exec` järjestelmäkutsujen nopeus komentoa suorittaessa, joka oli hitaampaa kuin C-kielisen funktion kutsu. Viimeinen Bournen lisäämä muutos oli tuki funktioille vuonna 1983, jonka jälkeen hän päätti tulkin saavuttaneen suunnittelurajat eivätkä jatkomuutoksien kanssa enää voisi säilyttää johdonmukaisuutta ja yksinkertaisuutta. Myöhemmin tulkista tehtiin POSIX-yhteensopiva.

GNU-projekti on toteuttanut osittain yhteensopivan Bash-komentotulkin, jossa on myös ominaisuuksia muista komentotulkeista.

## Lähteet

## Aiheesta muualla
* List of Bourne shell built-in commands
Hepolampi

**Hepolampi** tai **Hepolammi** voi tarkoittaa seuraavia:

## Järviä ja lampia
### Hepolammi
* Hepolammi, lampi Hattulan Hyrvälässä
* Hepolammi eli Hepolampi, lampi Hattulan Myllykylässä
* Hepolammi, lampi Hollolassa
* Hepolammi, lampi Hyvinkäällä
* Hepolammi, järvi Lohjan ja Karkkilan rajalla
* Hepolammi, lampi Sysmässä

### Hepolampi
* Hepolampi, lampi Espoon Lahnuksessa Luukin ulkoilualueella
* Hepolampi, lampi Espoon Röylässä
* Hepolampi, lampi Hankasalmella
* Hepolampi, lampi Heinolan Marjoniemellä
* Hepolampi, lampi Karstulassa lähellä Aution kylää
* Hepolampi, lampi Karstulassa lähellä Humpin kylää
* Hepolampi, lampi Karstulan Pääjärvellä
* Hepolampi, lampi Keuruun Valkealahdella
* Hepolampi, lampi Kuopiossa lähellä Karttulaa
* Hepolampi, lampi Laukaassa
* Hepolampi, lampi Luumäen Kivimäellä
* Hepolampi, lampi Luumäen Penttilässä
* Hepolampi, järvi Mikkelissä
* Hepolampi, lampi Multialla
* Hepolampi, lampi Perhon Kuusjärvellä
* Hepolampi, lampi Pertunmaalla
* Hepolampi, järvi Pieksämäellä
* Hepolampi, lampi Savitaipaleella
* Ala-Hepolampi, lampi Heinolassa Taipaleen kylässä
* Keski-Hepolampi, lampi Heinolassa Taipaleen kylässä
* Ylä-Hepolampi, lampi Heinolassa Taipaleen kylässä
* Iso Hepolampi, lampi Saarijärvellä
* Iso Hepolampi, lampi Uuraisissa
* Pieni Hepolampi, lampi Luumäen Venäläisenkylässä
* Suuri Hepolampi, lampi Luumäen Venäläisenkylässä

## Henkilöitä

* Katri Hepolampi (1936–2015), suomalainen ravintoloitsija
Elmeri Anttila

**Elmeri Anttila** (s. 9. toukokuuta 2000) on suomalainen pesäpalloilija. Hän edustaa Superpesiksessä pelaavaa kasvattajaseuraansa Vimpelin Vetoa. Hän pelaa ulkopelissä kopparina ja sisäpelissä kotiuttajana tai vaihtajana.

## Saavutukset
* 2 SM-kultaa: 2017, 2022
* 3 SM-pronssia: 2018, 2020, 2021
* 5 Itä–Länsi-ottelua 2021, 2022, 2023, 2024, 2025    
* Superpesiksen kärkilyöntikuningas (1): 2022
* Superpesiksen kuukauden pelaaja (1): heinäkuu 2022 

## Lähteet
* 
* http://www.pesiksenmaailma.fi/index.php/pelaajakortit?pelaajaid=8951&view=pelaajakortti

### Viitteet
Thelma Saastamoinen

**Thelma Pirkko Annikki Saastamoinen** (17. syyskuuta 1922 Viipuri – 14. syyskuuta 2015) oli suomalainen näyttelijä.

Saastamoinen esiintyi Iitan roolissa tv-sarjassa *[[Havukka-ahon ajattelija (televisiosarja)|Havukka-ahon ajattelija]]* (1971) ja gynekologin roolissa Edvin Laineen ohjaaman elokuvan *[[Akallinen mies]]* tv-sarjaversiossa (1986). Jatkosodan aikana Saastamoinen oli näyttelijänä Aunuksen Teatterissa. Vuonna 1969 hänet palkittiin Lahden Teatterikerho ry:n jakamalla Iivari-veistoksella.

Saastamoinen oli kiinnitettynä näyttelijänä Lappeenrannan Työväen Teatterissa 1945–1947, Tampereen Teatterissa 1947–1949, Kotkan Maakuntateatterissa 1949–1950, Oulun Teatterissa 1957–1961, Mikkelin Teatterissa 1961–1963, Imatran Teatterissa 1963–1965, Lappeenrannan kaupunginteatterissa 1965–1967, ja Lahden kaupunginteatterissa vuodesta 1967. Saastamoinen oli Glory Leppäsen oppilaana Lappeenrannan teatteriseminaarissa.

Saastamoisen huomattavia teatterirooleja olivat Opaali (*Rakas Murhakoplani* ja *Opaali on timantti*), rouva Tót (*Tótin perhe*), Ellen Salpakari (*Pohjantähti* II ja III), Mrs. Higgins (*[[My Fair Lady]]*), Volumnia (*Coriolanus*), Lily Piper (*Touhutäti yllättää*), Kattaiska (*Savu-uhri*), Connie-täti (*[[Juurakon Hulda]]*), Nadezda Petrovna (*Anastasia ja valtakirja*), ja Serafina Iljitsna (*Eläköön itsemurhaaja*).

Jäähyväisnäytännön Lahden Kaupunginteatterissa Saastamoinen piti komediassa *[[Lysistrate]]* 1985. Hän sai valtion ylimääräisen taiteilijaeläkkeen toukokuusta 1987 alkaen.

Saastamoisen vanhemmat olivat työnjohtaja Viktor Saastamoinen ja ompelija Alma Saastamoinen. 

## Lähteet
*
*
*

### Viitteet
Aulis Hämäläinen

**Aulis Vilho Hämäläinen** (8. kesäkuuta 1918 Helsinki – 14. huhtikuuta 2005 Helsinki) oli suomalainen teatterinjohtaja ja näyttelijä. Hän aloitti uransa 1939 Helsingin ylioppilasteatterissa ja oli jatkosodan aikana näyttelijänä Kannaksen Teatterissa. 

## Elokuvarooleja
* Syksyllä kaikki on toisin (1978), seurakunnan taloudenhoitaja Vilho Tihonen
* Aidankaatajat (1982), konduktööri
* Kiljusen herrasväen uudet seikkailut (1990), uudelleenkoulutusyksikön teknikko
* Kadunlakaisijat (1991), konduktööri 

## Lähteet
C shell

**C shell** (*csh*) Bill Joyn kehittämä komentotulkki, joka julkaistiin vuonna 1978. Tulkin ominaisuuksiin kuuluvat komentohistoria ja työjonon ohjaus.

Tulkki toteuttaa komentokielen.
tcsh on tulkin yhteensopiva parannettu versio. Hamilton C shell oli OS/2:lle julkaistu komentotulkki, joka toteutti C shellin komentokielen.

Muun muassa GNU-projektin Bash-komentotulkki toteuttaa csh:n tapaisen komentohistorian.

## Komentokieli
Tulkin komentokieli vastaa lähemmin C-kielen syntaksia kuin Bourne shellin:

Bourne shell:

```bash
#!/bin/sh
if [ $days -gt 365 ]
then
   echo This is over a year.
fi
```


C shell:

```csh
#!/bin/csh
if ( $days > 365 ) then
   echo This is over a year.
endif
```


## Lähteet

## Aiheesta muualla
* Introduction to C Shell Programming
Yleisluistelun Euroopan-mestaruuskilpailut 1922

Euroopan luistelumestaruudesta kilpailtiin Helsingissä 11.-12. helmikuuta 1922. Kilpailupaikka oli Kaisaniemen puiston edustalla olevalla lahdella. Vain miehet kilpailivat. Osanottajia oli 15 kahdesta maasta eli 2 norjalaista ja loput suomalaisia. Kisat olivat ensimmäiset ensimmäisen maailmansodan jälkeen.

### Miesten yleismestaruus







## Lähteet
* SpeedSkatingNews.info
NFL-kauden 2019 tilastot ja palkinnot

Tämä artikkeli sisältää **[[NFL-kausi 2019|NFL-kauden 2019]] tilastoja ja palkintoja**.

## Tilastot
Tilastot sisältävät vain runkosarjaottelut.

### Pelinrakentajat

**Heitetyt jaardit**



**Syötetyt touchdownit**


### Hyökkääjät

**Juostut jaardit** 
Lamar Jackson rikkoi kauden aikana Michael Vickin pelinrakentajan yhden kauden juoksujaardiennätyksen.



**Juostut touchdownit**



**Kiinniotetut jaardit**



**Kiinniotetut touchdownit**



**Tehdyt kenttäpotkumaalit**



### Puolustajat

**Taklaukset**



**Säkitykset**



**Syötönkatkot**



## Palkinnot

### Viikon ja kuukauden pelaajat




## All-Pro joukkueet
Runkosarjan päätteeksi valittiin Associated Pressin kaksi All-Pro -joukkuetta. Valinnan teki 50 toimittajan paneeli.

Suluissa pelaajien saama äänimäärä.

**Hyökkäys**

**Erikoisjoukkueet**

**Puolustus**

## Lähteet
Etsivätoimisto

**Etsivätoimisto** on yksityistä yksityisetsivätyyppistä tutkintatyötä tekevä yritys. Kuuluisin on ehkä Pinkertonin etsivätoimisto.

Suomessa etsivätoimistoilla on liitto: Suomen Yksityisetsivä- ja Lakitoimistoliitto ry.

## Etsivätoimistoja
* Pinkertonin etsivätoimisto
Etsivätoimisto-hakusanalla löytyviä:
* Finsec
* Detektiivi Suomi Oy
* Etsiväpalvelu Paananen
* Varsinais-Suomen Etsiväpalvelu Tmi
* PrivaCo
* Nordic Security Service Ltd Oy
* Amcase
* Suomen Yksityisetsivä - ja Lakitoimistoliitto Ry
Buzet

**Buzet** on Kroatian kaupunki Istrian piirikunnassa. Kaupungin väkiluku oli 6 133 vuonna 2011. Sen pinta-ala on 165 neliökilometriä.

Kaupunki sijaitsee muutaman kilometrin päässä muinaisesta Pietrapelosan linnasta.

## Kuvia

Tiedosto:Buzet – Distant view - 01.jpg
Tiedosto:Buzet Croatia.jpg
Tiedosto:Kolodvor Buzet.jpg
Tiedosto:Buzet2.JPG


## Lähteet

## Aiheesta muualla
Noora Honkala

**Noora Katarina Honkala** (s. 1. heinäkuuta 1992) on suomalainen ultrajuoksija. Hän asuu Kreikassa.

Honkala on juossut Spartathlonin kuusi kertaa (2014–2016, 2021, 2023–2024), joista ensimmäisellä kerralla vuonna 2014 kaikkien aikojen nuorimpana naisena. Vuoden 2021 Spartathlonissa hän sijoittui naisten kilpailussa kolmanneksi ajalla 26.27.14. Aika oli Spartathlonin naisten kaikkien aikojen tilaston viidenneksi paras ja kaikkien aikojen paras suomalaisnaisen juoksema tulos. Vuoden 2023 Spartathlonissa hän sijoittui naisten kilpailussa toiseksi ajalla 23.23.03. Hän hävisi kilpailun voittajalle Camille Herronille lähes 50 minuutilla, mutta alitti siitä huolimatta aikaisemman naisten reittiennätyksen yli tunnilla. Honkalan aika on kaikkien aikojen paras suomalaisaika Spartathlonissa. Vuonna 2024 hän voitti naisten kilpailun ensimmäisenä suomalaisena ajalla 24.25.08.

Honkalalla on hallussaan Suomen ennätykset 50 kilometrin, 100 mailin ja 24 tunnin juoksuista. 12 tunnin juoksussa Honkala juoksi Pohjoismaiden ennätyksen 137,171 kilometriä maaliskuussa 2021 Barcelonassa Espanjassa. Tämän ennätyksen rikkoi Satu Lipiäinen marraskuussa 2021, mutta Honkala otti ennätyksen takaisin nimiinsä helmikuussa 2022 juostuaan Spartassa 145 kilometriä ja 400 metriä. Lokakuussa 2022 Honkala juoksi Loutrákissa Kreikassa vuorokaudenjuoksun Suomen ennätyksen 246,496 kilometriä. Juoksun väliaikana hän paransi 100 mailin Suomen ennätystä aikaan 15.00.18 ja lisäksi hän juoksi 200 kilometrillä epävirallisen Suomen ennätyksen 18.45.16. Helmikuussa 2023 hän juoksi 12 tunnin juoksussa Suomen- ja Pohjoismaiden ennätyksen 146,356 kilometriä.

## Henkilökohtaiset ennätykset
* 50 kilometriä: 3.23.43
* 6 tuntia: 80,15 km
* 100 kilometriä: 7.27.03
* 12 tuntia: 146,356 km
* 100 mailia: 14.06.57
* 24 tuntia: 246,496 km

## Lähteet

## Aiheesta muualla
* Noora Honkalan nettisivu
* Noora Honkala's statistics on DUV Statistics
Rutarousku

**Rutarousku** (*Lactarius lacunarum*) on kosteissa rutapainanteissa ja järvenrannoilla kasvava rouskulaji. Se esiintyy usein koivun ja tervalepän seurassa. Sienen lakki on oranssi ja se muistuttaa  oranssirouskua, pikkurouskua ja sikurirouskua. Maitiaisneste on valkoista, mutta muuttuu melko nopeasti kellertäväksi. Rutarousku on hyvä ruokasieni. Se pitää esikäsitellä keittämällä ennen ruoaksi käyttöä.

## Lähteet

## Aiheesta muualla
* Laji.fi: Rutarousku
Kun presidentti Koivisto esti Karjalan palauttamisen

**Kun presidentti Koivisto esti Karjalan palauttamisen** on historioitsija ja diplomaatti Jukka Seppisen kirjoittama tietokirja, joka käsittelee tasavallan presidenttinä toimineen Mauno Koiviston suhtautumista Karjalan palauttamiseen 1990-luvun alussa. Teoksen mukaan Koivisto toimi asiassa KGB:n ohjauksessa. 316-sivuisen kirjan on julkaissut Minerva Kustannus ja se ilmestyi kesäkuussa 2019.  Teos perustuu laajaan lähdemateriaaliin, joista keskeisimmät ovat Karjalan Liiton arkisto, Ulkoministeriön arkisto, Mauno Koiviston yksityisarkisto Kansallisarkistossa ja Ranskan ulkoministeriön arkisto.

## Kritiikki

Aleksi Mainion *[[Helsingin Sanomat|Helsingin Sanomissa]]* julkaistun kritiikin mukaan Seppisen todisteet ovat ”hataria mielikuvia, satunnaisia arkistolöytöjä ja hämmentäviä tulkintoja”. Mainio pitää teosta enemmänkin muistelmana kuin historiallisena tutkimuksena. Kritiikin mukaan kirja tihkuu ”pakkomielteenomaista Koivisto-vihaa” ja sitä ”on vaikea ottaa tosissaan”. Mainio kiinnittää huomiota teoksen ”tulkinnallisten ongelmien lisäksi” huolimattomuusvirheisiin ja toistoon, joita kirjassa on hänen mukaan paljon.

Juha-Matti Ritvasen Agricola-sivustolla julkaistun kritiikin mukaan Seppisen teoksessa on ”useita lähdekriittisiä ongelmia”: ”tekijä valikoi lähteitään sattumanvaraisesti”, ”[ei] käsittele mitään aihetta systemaattisesti” ja käyttää arkistolähteitä ”omien ennakko-oletusten oikeaksi todisteluun”. Ritvasen mukaan teoksessa on myös ”runsaasti omituisia tulkintoja”. Ritvasen arvion mukaan ”teos ei ole tieteelliset kriteerit täyttävä tutkimus”.

## Lähteet
Audeka

**Audeka**, myös **Audeca** tai **Andeca** (k. 585), oli sveebien viimeinen kuningas Pyreneiden niemimaalla. Audeka syrjäytti edeltäjänsä Eboricin vuonna 584 ja meni naimisiin aiemman kuninkaan Miron lesken Sisegutian kanssa. Visigootit kuitenkin hyökkäsivät sveebien kuningaskuntaan vuonna 585 ja kukistivat Audekan. Tämän jälkeen sveebien kuningaskunta liitettiin visigoottien valtakuntaan.

## Lähteet
11 Short Stories of Pain & Glory

**11 Short Stories of Pain & Glory** on yhdysvaltalaisen punk rock -yhtye Dropkick Murphysin yhdeksäs studioalbumi, joka julkaistiin vuonna 2017.

## Kappaleet
#
#
#
#
#
#
#
#
#
#
#

### Deluxe edition bonuskappaleet
#

### Deluxe edition bonuslevy
#Blood
#

## Arvostelut
* Soundi: 

## Aiheesta muualla
* ''11 Short Stories of Pain & Glory'' discogs.com -sivustolla

## Lähteet
Hive Helsinki

**Hive Helsinki** on Helsingin Sörnäisissä toimiva yksityinen oppilaitos, jossa opitaan ohjelmointia. Koulun toimintaa ylläpitää voittoa tavoittelematon säätiö, jota rahoittaa ohjelmistoyhtiö Supercell. Koulu aloitti toimintansa vuonna 2019. 

Koulun opettamiskonsepti perustuu vertaisoppimiseen, eikä koulussa ole opettajia tai luentoja. Sen sijaan oppiminen tapahtuu työskentelemällä yhdessä muiden opiskelijoiden kanssa käytännönläheisissä, oikean elämän projekteissa. 

Hive Helsinki ei vaadi aiempaa koulutusta eikä kokemusta ohjelmoinnista. Ainoa pääsyvaatimus on 18 vuoden ikä sekä voimassa oleva oleskelulupa tai EU-kansalaisuus.

Opiskelu on maksutonta ja opiskelijat ovat oikeutettuja saamaan Kelan opintotukea. Opinnot vertautuvat toisen asteen opintoihin, joten aiemmin käytetyt korkeakoulujen opintotukikuukaudet eivät vaikuta opintotuen saamiseen Hivessä. Tapauksesta riippuen opiskelija saattaa olla oikeutettu työttömyysetuuteen opintojen aikana, jos opiskelija on yli 25-vuotias, rekisteröitynyt työnhakijaksi ja työllisyypalvelut on arvioinut, että opinnot edistävät työllistymistä.

Koulutuksen taso rinnastuu korkeakoulutukseen. Opiskelijat saavat alan huippuosaamista vastaavat tekniset taidot sekä työelämässä arvostettuja pehmeitä taitoja, kuten tiimityöskentelyä, luovaa ongelmanratkaisutaitoa ja resilienssiä.

Hive Helsinki ei kuulu Suomen korkeakoulujärjestelmään, eikä sen suorittamisesta siten saa virallista tutkintoa.

Hive Helsinki -säätiön hallituksessa on mukana mm. ohjelmoinnin opettaja ja kirjailija Linda Liukas.

## Lähteet

## Aiheesta muualla
* Koulun verkkosivut
Patatra mathani

**Patatra mathani** on turilasmaisiin (Scarabaeoidea) kuuluva hyönteislaji. Laji kuvattiin tieteelle ensimmäisen kerran vuonna 2008. Sillä ei ole alalajeja.

## Lähteet

## Aiheesta muualla

* Gbif.com
Ulkoministeriön arkisto

**Ulkoministeriön arkisto** () on Suomen ulkoministeriön hallinnonalan keskusarkisto. Se palvelee ensisijaisesti ministeriötä ja muita viranomaisia. Arkisto on myös tutkijoiden käytössä. Arkisto on avoin kaikille, mutta viranomaisten toiminnan julkisuudesta annetun lain mukaisesti asiakirjojen salassapitoaika on yleensä 25 vuotta.

Ulkoministeriön arkistossa on aineistoa ministeriön perustamisesta vuodesta 1918 lähtien. Arkiston materiaali on keskeinen lähdeaineisto Suomen ulkopolitiikan ja Suomen kansainvälisten suhteiden historian tutkimukselle. Arkiston tärkein osa on kirjeistöosa, joka on järjestetty signumeihin eli asiasisällön mukaisiin ryhmiin. Asiakirjat on järjestetty niin, että yhdessä asiakirjakansiossa on kaikki tiettyä asiaa käsittelevät asiakirjat.

Ulkoministeriön arkiston asiakaspalvelu toimii valtioneuvoston Merikasarmilla, jossa sillä on viisi tutkijapaikkaa. Suurin osa ennen vuotta 1947 peräisin olevista ulkomaanedustustojen arkistoista on siirretty Kansallisarkiston Mikkelin toimipisteeseen, josta asiakirjoja voi kaukolainata Kansallisarkiston toimipaikkoihin.

## Lähteet
Hermann Graf

**Hermann Anton Graf** (24. lokakuuta 1912 Engen, Baden, Saksa – 4. marraskuuta 1988 Engen, Länsi-Saksa) oli saksalainen taistelulentäjä ja hävittäjä-ässä Toisessa maailmansodassa. Hän saavutti ensimmäisenä maailmassa yli 200 pudotetun viholliskoneen rajan eli keräsi yli 200 ilmavoittoa ja palkittiin Rautaristin ritariristillä, tammenlehvien sekä miekkojen ja timanttien kera. Kaikkiaan Hermann Graf suoritti 830 lentotaistelutehtävää Messerschmitt Me 109 Bf tai Focke-Wulf Fw 190-koneellaan sekä saavutti 212 vahvistettua pudotusta. Hän taisteli "raskaiksi" (saks. *Schweres*) kutsuttuja nelimoottorisia (saks. *Viermotor* tai *Viermot*) pommituskoneita, kuten B-17 ja B-24 Liberator -tyyppisiä sekä De Havilland Mosquitoja vastaan.

Graf haavoittui pahoin, hänen törmätessään hävittäjällään P-51 Mustang -koneeseen Hannoverin pohjoispuolella maaliskuun viime päivinä 1944. Tätä ennen hän oli onnistunut pudottamaan ainakin yhden. Hän selvisi kuitenkin hypättyään laskuvarjolla. Kuntouduttuaan takaisin taistelutoimiin, siirtyi Graf idän rintamalle yksikköön JG 52. Grafin saavuttama törmäysvoitto (*taran*, *aerial ramming*) on luettu hänen voittotiliinsä kuuluen.

Eversti Graf oli  JG 52-joukkoyksikön komentaja, lisäksi taisteli myös muissa yksiköissä, joita olivat JG 51 sekä JG 11 ja JGr50 (JG 301). Majurin arvoinen Graf oli toiminut muun ohella Erich Hartmannin kouluttajana. Molemmilla rintamilla eli itä- ja länsirintamilla taistellut Graf oli vuosina 1944-1949 naimisissa näyttelijätär Jola Jobstin kanssa. Sodan jälkeen Graf joutui sotavankeuteen, sekä myöhemmin joutui kotimaassaan epäillyksi vehkeilystä tai veljeilystä venäläisten kanssa. Graf toimi sittemmin talous- ja liike-elämän palveluksessa raskaassa teollisuudessa. Hän menehtyi Parkinsonin tautiin vuonna 1988.

## Lähteet
*http://vapaussoturi.fi/hermann-graf-kansallissankarista-hylkioksi/  
*https://www.luftwaffe.cz/graf.html 
*https://www.historynet.com/hermann-graf-world-war-ii-luftwaffe-ace-pilot.htm
*https://ww2gravestone.com/people/graf-hermann/
*http://www.cieldegloire.com/001_graf_h.php  

### Viitteet

## Kirjallisuutta
* Bergström, Christer: *Ässäpari – Hermann Graf & Alfred Grislawski.* Koala-kustannus, 2016. .
Susanna Karjalainen

**Susanna Karjalainen** (o.s. Puisto, s. 4. joulukuuta 1988 Pori) on suomalainen pesäpallovalmentaja ja uransa lopettanut pesäpalloilija. Hän toimii valmentajana Joensuun Mailan naisten edustusjoukkueessa. Pelaajaurallaan Karjalainen pelasi kotiuttajajokerin roolissa. 

## Ura
Karjalainen aloitti pelaajauransa kasvattajaseuransa Pesäkarhujen riveissä pelaten seuran edustusjoukkueessa neljän kauden ajan vuosina 2006–2009. Kaudeksi 2010 Karjalainen siirtyi suuremman roolin perässä Lappeenrannan Pesä Yseihin ja sieltä edelleen vuonna 2012 Jyväskylän Kirittäriin. Kotikaupunkinsa ulkopuolella pelatessaan Karjalainen teki lopullisen läpimurtonsa, minkä jälkeen hän palasi kaudeksi 2013 takaisin Poriin. 

Karjalainen pelasi Pesäkarhuissa syksyllä 2022 päättyneen pelaajauransa loppuun saakka menestyksekkäästi: hän saavutti tuona aikana yhden Suomen mestaruuden, kolme SM-hopeamitalia ja neljä SM-pronssimitalia. Lisäksi Karjalainen voitti Superpesiksen lyöjäkuningattaruuden vuosina 2020 ja 2021. Ensimmäisen SM-mitalinsa Karjalainen oli voittanut vuonna 2012, kun Kirittäret sijoittui Naisten Superpesiksessä toiseksi.

Karjalainen päätti pelaajauransa syksyyn 2022. Kesken pesäpallokauden 2023 Karjalainen oli saanut loppukauden kattavan sopimustarjouksen Kempeleen Kiriltä, mutta oli kieltäytynyt. Valmennusuransa Karjalainen aloitti syksyllä 2023 Joensuun Mailan naisten edustusjoukkueen lajivalmentajan roolissa. 

## Yksityiselämä
Karjalaisen puoliso on entinen lentopalloilija Tuomas Karjalainen.

## Lähteet
Orchard Park

**Orchard Park** on kunta (*town*) Erien piirikunnassa, New Yorkin osavaltion länsiosassa. Se on Buffalon esikaupunkialue. Vuoden 2010 väestölaskennassa sen väkiluku oli 29&nbsp;054. Orchard Parkissa sijaitsee New Era Field, joka on NFL:ssä pelaavan Buffalo Billsin kotistadion.

## Lähteet
Leo Matis

**Leo Matis** (8. kesäkuuta 1927 Mikkeli – 29. heinäkuuta 2006 Espoo) oli suomalainen televisiotoimittaja. 

Syksyllä 1967 Yleisradion televisiotoimittajat Hannu Karpo, Pekka Holopainen ja Leo Matis tutkivat poliisin tehokkuutta tekemällä murron kultasepänliikkeeseen. Murron jälkeen pakomatka päättyi kun Karpo ajoi pakoauton viereisen liikkeen näyteikkunasta sisään. Oikeudessa syytteet toimittajia vastaan hylättiin.  Samana vuonna toimittajat tekivät myös dokumentin Marraskuun liikkeen asunnottomille alkoholisteille järjestämästä itsenäisyyspäivän vastaanotosta. 

## Lähteet
Ardino

**Ardino** () on Bulgarian kaupunki Kărdžalin alueella. Se sijaitsee Rodópivuorilla lähellä Smoljania. Ardino jakautuu 51 kylään. Kaupungin väkiluku oli 3&nbsp;387 vuonna 2021. Ardinon pormestari on Resmi Murad.

## Kuvia

Tiedosto:Ardino 2009.jpg
Tiedosto:Ardino-minarets-kevinzim.jpg
Tiedosto:Ardino (7).JPG
Tiedosto:Ardino (13).JPG


## Lähteet

## Aiheesta muualla
Landover

**Landover** on alue Washington DC:n lähellä Prince George’sin piirikunnan piirikunnassa Marylandin lounaisosassa. Landover ei ole varsinaisesti kaupunki tai kunta. Vuonna 2010 siellä asui 23 078 asukasta. Alueella sijaitsee FedExField, joka on NFL:ssä pelaavan Washington Football Teamin kotistadion.

## Lähteet

## Aiheesta muualla
Koivunherkkutatti

**Koivunherkkutatti** (*Boletus betulicola*) on kivitattien sukuun sekä Boletaceae-heimoon kuuluva sienilaji. Se muistuttaa herkkutattia hyvin suuresti, mutta eroaa sen paksusta pintakelmusta sekä maitokahvin väristä. Ruokasienenä se on herkkutatin veroinen.

## Samantapaiselta näyttäviä lajeja
Koivunherkkutatin saattaa sekoittaa herkkutatin lisäksi myös männynherkkutattiin, tammenherkkutattiin, kangasherkkutattiin sekä sappitattiin. Niistä kaikki muut paitsi sappitatti ovat koivunherkkutatin kanssa yhtä hyviä ruokasieninä. Sappitatin erottaa koivunherkkutatista pienen kokonsa, nahanvärisen lakkinsa sekä roosanvärisen pullistuneen pillikerroksen avulla.

## Lähteet
* http://www.luontoportti.com/suomi/fi/sienet/herkkutatti
* https://laji.fi/taxon/MX.72152
Kirjat Anavim

**Kirjat Anavim** () on kibbutsi Israelissa Jerusalemin hallintoalueella. Sen asukasluku oli vuoden 2018 lopussa 459.

## Maantiede

Kirjat Anavim sijaitsee noin 12 kilometriä Jerusalemin kaupungista länteen Juudean kukkuloiden alueella.

## Historia

Kirjat Anavimin kibbutsin perusti *Ihud ha-Kevuzot ve-ha-Kibbutzim* -niminen järjestö vuonna 1920. Ajatuksen kibbutsin perustamisesta nykyiselle paikalleen oli esittänyt Akiva Ettinger, joka oli kiinnostunut etenkin kukkuloilla tapahtuvasta maanviljelystä ja maan muuttamisen maanviljelylle sopivaksi. Kibbutsin ensimmäiset asukkaat olivat pääasiassa juutalaisia siirtolaisia Itä-Euroopan maista ja paikan päällä he alkoivat harjoittaa maataloutta. Olot kibbutsilla olivat pitkään melko kurjat. Osa kibbutsin asukkaista olisi halunnut siirtää kibbutsin helpommin viljeltävälle seudulle Jisreelin laaksoon. Lopulta he päättivät kuitenkin jäädä ja myöhemmin alueen viinitilat ja hedelmätarhat alkoivat viimein menestyä.

Israelin itsenäisyyssota syttyi vuonna 1948. Kirjat Anavim oli sijaintinsa puolesta hyvin uhattu. Sen kautta tehtiin kuitenkin kaksi suurta operaatiota, operaatio Nahson ja operaatio Makkabi, joiden avulla juutalaiset sotilaat avasivat myöhemmin väylän muuten eristettyyn Jerusalemiin. Sodan jälkeen Kirjat Anavimiin on kehittynyt maatalouden ohella myös teollisuutta ja matkailua.

## Väestö
Kirjat Anavimin asukasluku oli vuoden 2018 lopussa 459. Vastaava lukema oli vuonna 1968 301 ja vuonna 2002 314.

## Lähteet
Tampereen piispantalo

**Piispantalo** on Tampereen Pyynikinrinteellä sijaitseva rakennus, joka toimii Tampereen hiippakunnan piispan virka-asuntona ja edustustilana. Se on Suomen suurin piispantalo. Kolmikerroksinen, funkistyylinen talo on arkkitehti Gunnar Wahlroosin suunnittelema. Se on rakennettu vuonna 1937 ja vihitty käyttöön 2.&nbsp;kesäkuuta 1938.

Piispantalo sijoittuu Pyynikinharjun kupeeseen jyrkälle rinnetontille, josta avautuu näkymä Pyhäjärvelle. Rakennuksen pääsisäänkäynti, edustustilat, kirjasto, työhuone ja kappeli sijaitsevat keskikerroksessa. Yläkerrassa on piispan ja hänen perheensä yksityiset asuintilat; pohjakerroksessa on puolestaan talonmiehen asunto sekä teknisiä tiloja.

Tampereen piispantalo on osa Pyynikinrinteen valtakunnallisesti merkittävää rakennettua kulttuuriympäristöä. Talo on suojeltu rakennustaiteellisin, kulttuurihistoriallisin ja maisemallisin perustein.

## Taideteokset
Talon pääoven yläpuolella on kuvanveistäjä Aarre Aaltosen reliefi *Pyhiinvaeltajat* (1938). Sisätiloissa on seinämaalauksia, jotka on tehnyt arkkitehti Wahlroosin sisko, taiteilija Anna Lena Huss. Suuri osa hänen maalauksistaan peitettiin vuoden 1966 peruskorjauksessa.

## Piispantalon ulkokuvia

Tiedosto:Tampereen piispantalo.jpg|Piispantalo kadulta nähtynä.
Tiedosto:Tampereen piispantalo Sisaankaynti.jpg|Piispantalon sisäänkäynti, jonka yläpuolella on reliefi *Pyhiinvaeltajat*.


## Piispantalon sisäkuvia

Tiedosto:Tampereen piispantalo Aula.jpg|Aula.
Tiedosto:Tampereen piispantalo Kirjasto.jpg|Kirjasto.
Tiedosto:Tampereen piispantalo Kappeli.jpg|Kappeli.


Tiedosto:Tampereen piispantalo Tyohuone.jpg|Piispan työhuone.
Tiedosto:Tampereen piispantalo Taulut.jpg|Edustustiloissa esillä olevia aiempien piispojen muotokuvia.


## Lähteet

## Aiheesta muualla
* Tampereen uusi piispantalo, Suomen Kuvalehti, 04.06.1938, nro 22, s. 12, Kansalliskirjaston digitaaliset aineistot
Hiroki Abe

**Hiroki Abe** (s. 28. tammikuuta 1999 Tokio, Japani) on japanilainen jalkapalloilija, joka edustaa espanjalaista FC Barcelona B:tä ja Japanin maajoukkuetta. Hän on pelipaikaltaan laitahyökkääjä. 

## Lähteet

## Aiheesta muualla
* Hiroki Abe WhoScored-sivustolla.
Kruununeitokolibri

**Kruununeitokolibri** (*Thalurania colombica*) on kolibreihin kuuluva lintulaji. Lajia tavataan ja Väli- ja Etelä-Amerikasta.

## Koko ja ulkonäkö

Kruununeitokolibri voi kasvaa noin 10&ndash;12 cm pitkäksi ja koiras on naarasta kookkaampi. Lajin koiras ja naaras eroavat toisistaan ulkonäöltään. Kruununeitokolibrikoiras on päälaeltaan, siivistään kiiltävän tumman violetti. Selkä on vihreä. Linnun pyrstö on väritykseltään sinertävän musta. Kruununeitokolibrikoiraan kurkussa ja rinnassa on vihreä kaulus ja vatsa on violetti. Naaras on vihreä selästään ja kurkku ja rinta ovat valkoiset ja vatsa harmaa. Kruununeitokolibrin nokka on pitkä, musta ja hieman alaspäinkaartunut.

## Levinneisyys ja elinympäristö
Kruununeitokolibria tavataan alueelta, joka ulottuu Guatemalasta Kolumbiaan, Venezuelaan ja Ecuadoriin. Sen elinympäristöä ovat kosteat metsät ja metsien reunamaat. Linnun ravintoa on pääasiallisesti kukkien mesi ja sen lisäksi se pyydystää ravinnokseen pieniä hyönteisiä ja hämähäkkejä. Kruununeitokolibrin pesimäkausi kestää helmikuulta kesäkuulle. Kuppimainen pesä on tehty kasvimateriaalista.

## Lähteet
Nokia 220 4G

**Nokia 220 4G** on HMD Globalin esittelemä 2019 ja syyskuussa julkaisema matkapuhelin.

Puhelimessa on 2G- ja 4G-yhteydet sekä 2,4 tuuman näyttö. Tallennustilaa on 24 megatavua ja keskusmuistia 16 megatavua. Tallennustila on laajennettavissa enintään 32 gigatavun microSD-kortilla. Puhelimessa on 0,3 megapikselin takakamera ja 1&nbsp;200 milliampeeritunnin akku.

## Lähteet
Helmut Lipfert

**Helmut Lipfert** (6. elokuuta 1916 Lippelsdorf, Saksa – 10. elokuuta 1990 Einbeck, Ala-Saksi, Länsi-Saksa) oli Natsi-Saksan Luftwaffen hävittäjä-ässä Toisessa maailmansodassa. Hän taisteli itärintamalla Puna-armeijan joukkoja vastaan. Kapteeni (saks. *Hauptmann*) Lipfertin palvelusyksiköt olivat: Saksan 1. panssaridivisioona, JG 52 ja  JG 53.

Enimmät pudotusmääränsä Lipfert keräsi Iljušin Il-2 ja Jakovlev Jak-1 ja Jak-9 -konetyyppejä vastaan. Messerschmitt Me 109 Bf-koneella taistellut Helmut Lipfert sai kerättyä 203 vahvistettua ilmavoittoa. Lipfert on rankattu 13. eniten maailmassa vihollisen lentokoneita pudottaneeksi taistelulentäjäksi. Hän saavutti Rautaristin ritariristin tammenlehvin. Helmut Lipfert ammuttiin alas kaikkiaan peräti 15 kertaa, mutta hän ei kertaakaan haavoittunut. Sodan jälkeen Lipfert toimi opettajana.

## Lähteet
*https://www.luftwaffe.cz/lipfert.html 
*https://www.tracesofwar.com/persons/24573/Lipfert-Helmut.htm
### Viitteet
Kirjat Bialik

**Kirjat Bialik** () on kaupunki Israelin Haifan hallintoalueella. Kaupunki on perustettu vuonna 1934, ja sen asukasluku oli vuoden 2018 lopussa 39&nbsp;927.

## Maantiede

Kirjat Bialik sijaitsee Israelin pohjoisosassa lähellä Haifanlahtea.

## Historia

Kirjat Bialik perustettiin vuonna 1934 ja sen ensimmäiset asukkaat olivat 160 Saksasta muuttanutta juutalaisperhettä. Paikka oli Haifan teollisuusalueesta pohjoiseen rakennettu uusi asuinalue. 1950-luvulla paikalle perustettiin *Ahavah*-niminen oppimisvaikeuksista kärsiville siirtolaislapsille suunnattu keskus. Kaupungin kasvaessa sen alkuperäiset matalat rakennukset ovat saaneet vierelleen suurempia kerrostaloja Haifan ja Akkon kaupungin välisen maantien varrella. Kaupungin pohjoisosaan perustettiin myös uusi teollisuusalue. Kaupungissa sijaitsee esimerkiksi yksi Israelin suurimmista tekstiilitehtaista.

## Väestö
Kirjat Bialikin asukasluku oli vuoden 2018 lopussa 39&nbsp;927. Vuonna 1944 vastaava lukema oli 900, vuonna 1969 13&nbsp;100 ja vuonna 2002 37&nbsp;100. Nykyisin huomattava osa asukkaista on juutalaisia siirtolaisia Venäjältä, Etiopiasta ja Etelä-Amerikan maista.

## Lähteet

## Aiheesta muualla
Aleksi Parttimaa

**Aleksi Parttimaa** (s. 15. helmikuuta 1997) on suomalainen maastohiihtäjä, joka edustaa Proski Oulua. Hänen valmentajansa on Sami Jauhojärvi.

Parttimaa voitti hiihdon Suomen-mestaruuskilpailussa 2019 perinteisen hiihtotavan parisprintissä pronssia yhdessä Lauri Vuorisen kanssa. Sama kaksikko sai pronssia vapaan hiihtotavan parisprintissä 2020.

## Lähteet
Dharmendra Pradhan

**Dharmendra Pradhan** (s. 26. kesäkuuta 1969) on intialainen poliitikko, joka on toiminut maansa öljyministerinä vuodesta 2014 alkaen. Modin toisessa hallituksessa hän toimii myös teräsministerinä.

Pradhanin varhaisin poliittinen toiminta tapahtui Akhil Bharatiya Vidyarthi Parishad -opiskelijajärjestössä vuonna 1983. Vuonna 2000 hänet äänestettiin Odishan osavaltion lainsäätäjäksi. Vuonna 2004 hän siirtyi maan parlamentin alahuoneeseen. Intian kansanpuolueen sisällä hän on toiminut pääsihteerinä, minkä lisäksi hänen vastuulleen on asetettu puolueen toiminnan valvominen eri osavaltioissa. Parlamentin ylähuoneessa hän on vaikuttanut vuodesta 2012 alkaen.

Hänen isänsä Debendra Pradhan on toiminut liikenneasioista vastaavana valtioministerinä.

## Lähteet
Kirjat Ata

**Kirjat Ata** () on kaupunki Israelin Haifan hallintoalueella. Kaupunki on perustettu vuonna 1925, ja vuoden 2018 lopussa sen asukasluku oli 58&nbsp;267.

## Maantiede

Kirjat Ata sijaitsee Israelin pohjoisosissa noin 14 kilometriä Haifan kaupungista koilliseen. 

## Historia

Ennen nykyisen kaupungin perustamista paikka tunnettiin arabiankielisellä nimellä *Kufratta*. Nimi on mahdollisesti johdettu aikaisemmasta arameankielisestä nimestä. Arkeologisissa kaivauksissa paikalta on löydetty esimerkiksi rakennusten ja esineiden jäänteitä myöhäiseltä roomalaisajalta ja muslimien valtakauden alkupuolelta.

Nykyinen Kirjat Ata perustettiin vuonna 1925 ja se tunnettiin alun perin nimellä *Kefar Ata*. Paikka hylättiin kuitenkin Palestiinan arabiväestön keskuudessa vuonna 1929 syttyneiden levottomuuksien takia. Juutalaiset siirtolaiset palasivat takaisin paikalle vuonna 1934 ja samana vuonna paikalle avattiin maan suurin tekstiilitehdas. Tehdas toimi aina vuoteen 1985 saakka. Israelin itsenäisyyssodan jälkeen vuonna 1948 kaupunkiin avattiin väliaikainen sijoitusleiri maahan saapuville uusille juutalaissiirtolaisille. Kirjat Atasta tuli oma kuntansa vuonna 1967.

## Väestö
Kirjat Atan asukasluku oli vuoden 2018 lopussa 58&nbsp;267. Vuonna 1948 vastaava lukema oli 2&nbsp;300, vuonna 1969 25&nbsp;000 ja vuonna 2002 48&nbsp;800.

## Lähteet

## Aiheesta muualla
Turjantatti

**Turjantatti** (*Suillus clintonianus*) on tahmatattien sukuun ja Suillaceae-heimoon kuuluva hyvä ruokasieni. Se muistuttaa eniten lehtikuusentattia, voitattia sekä jyvästattia, joista sen erottaa ruskeamman värinsä vuoksi. Turjantatti on myös näköislajejaan harvinaisempi. Sekoittamisesta ei ole haittaa, sillä näköislajit ovat syötäviä. Turjantatti kasvaa siperianlehtikuusen juurisienenä.

Turjantattia pidettiin aikaisemmin  lehtikuusentatin muunnoksena, mutta nykyään se luokitellaan omaksi lajikseen.

## Lähteet

## Aiheesta muualla
* Laji.fi: Turjantatti
Eurikin koodeksi

**Eurikin koodeksi**, latinaksi **Codex Euricianus**, oli visigoottien lakikokoelma, joka valmistui joko kuningas Eurikin ollessa vallassa vuonna 475 tai vuonna 483, Eurikin pojan Alarik II:n aikana. Koodeksi oli kirjoitettu latinaksi, ja koski ennen kaikkea visigootteja, mutta se käsitteli myös visigoottien valtakunnan roomalaisten ja goottilaisten alamaisten välisiä suhteita. Eurikin roomalaisilla lainoppineilla teettämä lakikokoelma on huomattava siksi, että se antaa sekä roomalaisille että goottilaisille alamaisille yhtäläiset oikeudet. Lakikokoelman käsikirjoitusta säilytetään Pariisissa.

## Lähteet
Hansasilta

**Hansasilta** on Helsingin kaupungin omistama kauppakeskussilta. Hansasilta yhdistää Itäväylän eteläpuolella sijaitsevan kauppakeskus Eastonin Itäväylän pohjoispuolella sijaitsevaan kauppakeskus Itikseen. Hansasillalla on 15–20 omaa liiketilaa, joissa toimii sen yhdistämistä kauppakeskuksista riippumattomia myymälöitä ja ravintoloita. Hansasillan oma pääsisäänkäynti ja tuloaula sijaitsevat Hansakujalla. Tuloaulasta on pääsy sillan liikkeiden lisäksi Easton Hansakäytävään, joka tunnettiin City-Jättinä ennen vuoden 2017 Easton-uudistusta.

Hansasilta valittiin vuoden teräsrakenteeksi 1986, jolloin poikkeuksellisesti palkittiin kaksi eri kohdetta. Hansasilta ja sillalla toiminut *Itä-Helsingin Antikvariaatti* ovat näkyvästi esillä alun perin vuonna 1999 esitetyssä sarjadokumentissa *Ostoskeskuksen helmet*. Dokumentissa näkyy vilaukselta myös neulontaliike *Lanka-Vakka*, joka toimi Hansasillalla edelleen vuonna 2021,. Tällöin Yle Uutiset haastatteli liikkeen omistajaa koronaviruspandemian vaikutuksista asiakaskäyttäytymiseen ja liiketoimintaan.

Marraskuussa 2023 Lanka-Vakka oli Hansasillan viimeinen alkuperäinen liike. Se oli tuolloin toiminut sillalla vuodesta 1987. Vuoden 2024 loppupuolella useampi sillan pitkäaikaisista yrittäjistä sanoi liikkeidensä asiakasmäärien pudonneen.

## Kuvagalleria

Hansasilta Entrance, Hansakuja.jpg|Sisäänkäynti Hansakujalta
Hansasilta.jpg|Tuloaula
Inside the bridge Hansasilta, Helsinki.jpg|Myymälöitä
Hansasilta Main Market Square.jpg|Lattiamosaiikki
Hansasilta_2014_sisältä_1.JPG|Itis-liityntä
Hansasilta 2014 ulkoa 2.jpg|Itis-liityntä ulkoa
Hansasilta Entrance, Itis.jpg|Sisäänkäynti kauppakeskus Itiksestä
Itäväylä_itäkeskuksen_kohdalta_kuvattuna.JPG|Alitus länsipuolelta


## Lähteet
Ramsinniemi

**Ramsinniemi** () on metsäinen niemi ja vanha huvila-alue Helsingin Vuosaaren lounaiskulmassa. Se kuuluu Meri-Rastilan osa-alueeseen. Ramsinniemen itäpuolella, Kallahdenselän toisella rannalla on Kallahdenniemi.

## Historiaa
Ramsinniemi on osa Helsingin itäiseen saaristoon 1800-luvun lopulla syntynyttä huvila-asutusta. Vuoden 1873 kartassa Ramsinniemelle on merkitty vain yksi rakennus, ilmeisesti Rastilan kartanon kalastajatorppa. Samana vuonna avattiin Laajasalon kanava, joka helpotti vuonna 1857 alkanutta höyrylaivaliikennettä Helsingistä sen itäiseen saaristoon, muun muassa Ramsinniemeen. Maanteitse hevoskyyti kaupungista Vuosaareen kesti Malmin ja Viikin kautta jopa kuusi tuntia, kun höyrylaivalla matkaan meni vain tunti. Laivalla huviloilleen koko kesäksi siirtyvät kaupunkilaisperheet saattoivat kuljettaa myös enemmän tavaraa, jopa pianoja.

Ramsinniemen huvilapalstoja erotettiin Rastilan kartanon maista 1900-luvun taitteessa, vilkkaimmin vuosina 1907–1912. Tältä ajalta periytyvien puuhuviloiden suunnittelijoita olivat muiden muassa Lars Sonck (Karl Stockmannille rakennettu huvila niemen kärjessä), Magnus Schjerfbeck ja Selim A. Lindqvist. Toisen maailmansodan jälkeen Ramsinniemi alkoi 1950-luvulta alkaen kiinnostaa suomalaista elinkeinoelämää henkilökunnan virkistys- ja koulutuspaikkana, ja alueen huviloita alkoivat käyttää koulutus-, virkistys- tai edustustiloina muun muassa Enso-Gutzeit, Transmeri ja Suomen Pankki. Enson Iltalaan suunnitteli 1950-luvun alussa lisärakennuksen Alvar Aalto. Jotkin huviloista ovat nyt seurakuntien leirikeskuksina.

Muun muassa saarnipuita kasvava runsaslajinen lehto Ramsinniemen pohjoisrannalla rauhoitettiin lääninhallituksen päätöksellä vuonna 1990.

## Lähteet